Ντομένικο Τσιμαρόζα

Ο Ντομένικο Τσιμαρόζα (ιταλ. Domenico Cimarosa, 1749-1801) ήταν Ιταλός συνθέτης της όπερας, εκφραστής της Ναπολιτάνικης Σχολής. 

Σπούδασε μουσική επί ένδεκα χρόνια στη Νάπολη και εικοσιτριών ετών παρουσίασε το πρώτο του έργο, την όπερα μπούφφα Οι παραξενιές του κόμη. Το έργο αυτό καθώς και άλλα δύο που ακολούθησαν είχαν τόση επιτυχία ώστε το 1774 προσκλήθηκε στη Ρώμη, όπου ανέβασε την Ιταλίδα στο Λονδίνο. 

Εργάσθηκε στην Νάπολη, στη Ρώμη και στη Φλωρεντία μέχρι το 1787, οπότε πήγε στην Αγία Πετρούπολη μετά από πρόσκληση της Αικατερίνης Β΄. Έμεινε εκεί τέσσερα χρόνια κ’ ύστερα πήγε στην Βιέννη καλεσμένος του αυτοκράτορα Λεοπόλδου Β΄, για να διαδεχθεί τον Αντόνιο Σαλιέρι ως Kapellmeister. 

Στη Βιέννη παρουσίασε το αριστούργημά του, τον Μυστικό γάμο. Το έργο αυτό θεωρείται ότι έχει το μεγαλύτερο encore στην ιστορία της Όπερας: Ο Λεοπόλδος Β΄ (αν και όχι ιδιαίτερα φιλόμουσος –τουλάχιστον σε σχέση με τον αδελφό και προκάτοχό του Ιωσήφ Β΄), μετά την τρίωρη πρεμιέρα, διέταξε να γευματίσει ο θίασος και να επαναλάβει την παράσταση αμέσως μετά.

Το 1793 επέστρεψε στην Νάπολη όπου τα έργα του είχαν μεγάλη επιτυχία. Αλλά η περίοδος αυτή σημαδεύτηκε από την εχθρότητα που υπήρχε μεταξύ αυτού και των άλλων συνθετών και ιδιαίτερα του Τζοβάννι Παϊζιέλλο. Όταν τα επαναστατικά γαλλικά στρατεύματα εκθρόνισαν τους Βουρβόνους της Νάπολης, ο Τσιμαρόζα τάχθηκε με το μέρος των Γάλλων και κατά την παλινόρθωση των Βουρβόνων συνελήφθη και καταδικάστηκε σε θάνατο. Με την μεσολάβηση θαυμαστών του η ποινή μετετράπη σε εξορία. Ξεκίνησε πάλι για την Αγία Πετρούπολη και καθ’ οδόν πέθανε στη Βενετία.  

Τα μελοδράματά του θεωρούνται τα καλύτερα της όπερας μπούφφα μετά απ’ αυτά του Μότσαρτ. Συνέθεσε επίσης οργανική μουσική.

Επιλογή έργων
Le stravaganze del conte (Οι παραξενιές του κόμη  1772)                       
L'italiana in Londra (Η Ιταλίδα στο Λονδίνο, 1774) 
Il matrimonio segreto (Ο μυστικός γάμος, 1792)
Le astuzie femminili (Oι πονηριές των γυναικών, 1794
L'Amor Costante (σταθερή αγάπη)1782
I finti NObili  (τους ψεύτικους ευγενείς 1780)
La Biondolina  (Biondolina) 1781
 Bella Greca (αδιανόητους γάμους/Όμορφη ελληνική)1784

Το σημαντικότερο έργο
Το σημαντικότερο έργο του είναι Il matrimonio segreto, 1792 (Ο μυστικός γάμος)

Παραπομπές

 Εξωτερικοί σύνδεσμοι 

Biondolina
Amor costante 1782
Finti nobili
Bella greca
Matrimonio segreto
La sorpresa

Κατηγορία:Ιταλοί συνθέτες